רחוב ג'אמפ 22

רחוב ג'אמפ 22 (באנגלית: 22 Jump Street) הוא סרט קומדיה ופעולה אמריקאי משנת 2014 בבימויים של פיל לורד וכריסטופר מילר. בסרט מככבים ג'ונה היל וצ'נינג טייטום, ששימשו גם כמפיקיו. זהו סרט ההמשך לרחוב ג'אמפ 21 מ-2012, המבוסס על סדרת טלוויזיה בעלת שם זהה. הסרט יצא ב-13 ביוני 2014 בהפצת סרטי קולומביה ומטרו גולדווין מאייר. הסרט זכה לביקורות חיוביות רבות וגם להצלחה גדולה בקופות כאשר גרף הכנסות של כ-331 מיליון דולר בעוד תקציבו עמד על 65 מיליון דולר. לאחר ההצלחה בחקירה הקודמת, חזרו שמידט (ג'ונה היל) וג'נקו (צ'נינג טייטום) לרחובות לשם חקירת פרשת סחר בסמים. עם זאת, לאחר שנכשלו במרדף אחר קבוצת סוחרי סמים בראשות "הרוח", סגן המפקד הארדי מחזיר את הצמד לתוכנית הסמויה לעבוד עבור קפטן דיקסון - אשר מפקדתו ממוקמת כעת ברחוב ג'אמפ 22. המשימה שלהם היא ללכת כסטודנטים למכללה ולאתר את הספקים של הסם הסינתטי המכונה "WHY-PHY" שכבר גרם למוות של אחד הסטודנטים בקמפוס. במכללה, ג'נקו מתיידד עם זוג ספורטאים בשם זוק ורוסטר, שהופכים עד מהרה לחשודים העיקריים בחקירה. ג'נקו מתחיל להשתתף במסיבות עם האתלטים שלא מחבבים במיוחד את שמידט. בינתיים, שמידט מושך את תשומת הלב של סטודנטית לאמנות, מאיה, בכך שהוא מעמיד פני מתעניין בפואטרי סלאם. לאחר מכן השניים מקיימים יחסי מין יחד, ולאחר התפארות של שמידט בפני קפטן דיקסון שמידט מגלה כי מאיה היא בתו של הקפטן. למרות כל מה שקרה בין השניים, מאיה אומרת לשמידט לא לקחת את זה ברצינות, והוא מתחיל להרגיש בודד בזמן שג'נקו מתחבר יותר ויותר עם זוק, שמעודד אותו להצטרף לקבוצת הפוטבול. כששמידט וג'נקו לא מצליחים לאתר את הסוחר, הם מבקרים את מר וולטרס ואריק בכלא לייעוץ ומגלים כי השניים בזוגיות. וולטרס מבחין בקעקוע ייחודי על זרועו של הסוחר בתצלום המתעד את המפגש עם הסטודנט המת. תוך כדי בילוי עם זוק ורוסטר, ג'נקו רואה את אותו הקעקוע על זרועו של זוק. שמידט וג'נקו מוזמנים להצטרף לאחוות הספורטאים במכללה, אך שמידט מסרב, מה שמגביר את המתח בין השניים. בהמשך, שמידט וג'נקו מבינים שזוק הוא לא הסוחר אלא רק לקוח של הסם, וזמן קצר לאחר מכן, הם מוצאים את "הרוח" ואנשיו בקמפוס, אך הוא שוב מתחמק מהם. ג'נקו מגלה לשמידט שהוצעה לו מלגת פוטבול עם זוק והוא אינו בטוח לגבי עתידו כשוטר. לאחר מרדף מכוניות ברחבי הקמפוס, שמידט חושף את זהותו האמיתית ועוזב את המעונות, מה שגורם לכעס על שמידט מצידה של מאיה. חופשת האביב מגיעה, ושמידט וג'נקו מחליטים לצאת למשימתם האחרונה יחד כדי לתפוס את "הרוח". השניים הולכים לחוף שבו כנראה "הרוח" ימכור את סם ה-WHY-PHY. בתוך בר, הם מוצאים את מרצדס, חברתה של מאיה, נותנת הוראות לסוחרים כך היא נחשפת כבתו של "הרוח". הצמד, בגיבויים של דיקסון ושאר חברי קבוצת רחוב ג'אמפ, אורבים לפגישה. "הרוח" בורח, בעוד מרסדס נתפסת על ידי שמידט. ג'נקו נורה בכתף בזמן המרדף ו"הרוח" מנסה להימלט במסוק. שמידט וג'נקו מצליחים לקפוץ למסוק אך קופצים ממנו לאחר מכן וג'נקו זורק רימון יד למסוק. "הרוח" חוגג את ניצחונו בטרם עת והרימון מייד מתפוצץ. ג'נקו אומר לשמידט שהוא עדיין רוצה להיות שוטר בגלל שהוא מאמין שההבדלים בין השניים הם מה שגורם להצלחה שלהם, השניים מייד מתפייסים. לאחר הפיוס, תוך תרועות הקהל, דיקסון ניגש אליהם בטענה שיש לו משימה סמויה חדשה בבית ספר לרפואה. בסצנות המוצגות במהלך הקרדיטים, ג'נקו ושמידט יוצאים למגוון משימות סמויות לבתי ספר שונים, המתוארים כ-21 סרטי המשך בדיוניים. אחת המשימות מציגה את הבלש בוקר ומשימה אחרת מציגה את שובו של הרוח, ששרד איכשהו את פיצוץ המסוק. הסצנה שלאחר הקרדיטים מציגה את אריק ומר וולטרס שוכבים יחד במיטה, כאשר מר וולטרס טוען שהוא בהריון עם הילד של אריק. ג'ונה היל - מורטון שמידט צ'אנינג טאטום - גרג ג'נקו פיטר סטורמר - גוסט, אביה של מרסדס, סוחר סמים ידוע לשמצה, הנבל המשני הראשי של הסרט. ניק אופרמן - סגן המפקד הארדי אייס קיוב - קפטן דיקסון אמבר סטיבנס - מאיה דיקסון ואייט ראסל - זוק ג'יליאן בל - מרסדס, בתו של גוסט, סוחרת ה-WHYPHY שרוצה להפיץ את הסם בכל קולג' מקומי ברחבי המדינה כולה ושותפתה לחדר של מאיה, האנטגוניסטית הראשית של הסרט. ג'ימי טאטרו - רוסטר דייב פרנקו - אריק מולסון (ללא קרדיט) ביל היידר - נבל בבית הספר הקולינרי (ללא קרדיט) אנה פאריס - אנה (ללא קרדיט) סת' רוגן - שחקן מחליף של מורטון שמידט (ללא קרדיט) ב-17 במרץ 2012, חברת ההפקה סרטי סוני הודיעה שהיא בהליכי הפקת סרט המשך לרחוב ג'אמפ 21, וחתמה על חוזה עם ג'ונה היל ומייקל באקול שיכתבו תסריט שיעבור שכתוב על ידי אורן עוזיאל ורודני רוטמן. הסרט היה אמור לצאת במקור ב-6 ביוני 2014. ב-8 במאי 2013, הוכרז שהסרט יידחה בשבוע עד ל-13 ביוני 2014. ביוני 2013, הוכרז שהסרט ייקרא ג'אמפ סטריט 22. ביולי 2013, פיל לורד וכריסטופר מילר אישרו שהם יחזרו לביים את הסרט. [14] ב-6 בספטמבר 2013 הצטרפה אמבר סטיבנס לצוות השחקנים של הסרט. ב-27 בספטמבר 2013, קורט ראסל ציין כי בנו וויאט דחה תפקיד בסרטי ההמשך של משחקי הרעב כדי לככב ברחוב ג'אמפ 22. שלב הצילומים החל ב-28 בספטמבר 2013 בניו אורלינס, לואיזיאנה, יחד עם צילומים בסן חואן, פוארטו ריקו (שדימה בצילומים בסרט את חופשת האביב ב"פוארטו מקסיקו") הצילומים הסתיימו ב-15 בדצמבר 2013. הסצנות בקמפוס צולמו בקמפוס העליון של אוניברסיטת טוליין. לפי פיל לורד וכריסטופר מילר בפרשנות בגרסת ה-DVD הביתית, הם רצו את קייט בלאנשט לסצנה שאחרי הכתוביות כהמשך לבדיחה שסופרה במהלך הסרט אבל היא הייתה עסוקה בצילום הסרטים ציידי האוצרות, קרול ובדרקון הראשון שלי 2. כותרות הסיום, הכוללות עיצובים סאטיריים לסדרה מתמשכת של סרטים ומרצ'נדייז לסרטי רחוב ג'אמפ, עוצבו על ידי הסטודיו אלמה מטר. את המוזיקה לסרט הלחין וכתב מארק מאדרסבאך, המלחין שהלחין את הפסקול המקורי גם בסרט הקודם, הפסקול משלב שירי היפ-הופ, טראנס ועוד. כל השירים נכתבו והולחנו על ידי מארק מאדרסבאך.  אתר האינטרנט הרשמי של רחוב ג'אמפ 22 "רחוב ג'אמפ 22", במסד הנתונים הקולנועיים IMDb (באנגלית) "רחוב ג'אמפ 22", באתר נטפליקס "רחוב ג'אמפ 22", באתר AllMovie (באנגלית) "רחוב ג'אמפ 22", באתר Rotten Tomatoes (באנגלית) "רחוב ג'אמפ 22", באתר Box Office Mojo (באנגלית) "רחוב ג'אמפ 22", באתר Metacritic (באנגלית) "רחוב ג'אמפ 22", באתר אידיבי "רחוב ג'אמפ 22", במסד הנתונים הקולנועיים KinoPoisk (ברוסית) אתר הסרט(הקישור אינו פעיל) אור סיגולי, עכבר העיר, "רחוב ג'אמפ 22": עזבו הכל ולכו לקולנוע, באתר הארץ, 12 ביוני 2014 איתמר זהר, "רחוב ג'אמפ 22" בראש טבלת שוברי הקופות בארה"ב, באתר הארץ, 15 ביוני 2014 "Sony Pictures Planning JUMANJI Reboot; MEN IN BLACK 4; Will Shoot 21 JUMP STREET Sequel in the Fall". Collider. 25 בספטמבר 2013. אורכב מ-המקור ב-2 באוקטובר 2013. נבדק ב-1 באוקטובר 2013. {{cite web}}: (עזרה) Kit, Borys (3 במאי 2013). "'Men in Black 4,' '21 Jump Street' Sequel in Development at Sony". Hollywoodreporter.com. נבדק ב-1 באוקטובר 2013. {{cite news}}: (עזרה) "21 Jump Street 2 Takes Jurassic Park 4's Old Date". ComingSoon.net. 8 במאי 2013. אורכב מ-המקור ב-26 באוקטובר 2014. נבדק ב-28 בספטמבר 2013. {{cite web}}: (עזרה) Chitwood, Adam (5 ביוני 2013). "21 Jump Street Sequel Titled 22 Jump Street". Collider.com. נבדק ב-17 ביוני 2013. {{cite news}}: (עזרה) "22 JUMP STREET News: Phil Lord and Chris Miller Confirm They're Directing, Explain the Sequel's Title, and More". Collider. 30 ביולי 2013. נבדק ב-1 באוקטובר 2013. {{cite web}}: (עזרה) "Kurt Russell: 'Mỹ Sơn Turned Down Hunger Games For 21 Jump Street 2'". Contactmusic.com. 27 בספטמבר 2013. נבדק ב-28 בספטמבר 2013. {{cite web}}: (עזרה) "22 Jump Street Starts Shooting for Sony Pictures and MGM". ComingSoon.net. 30 בספטמבר 2013. אורכב מ-המקור ב-3 באוקטובר 2013. נבדק ב-1 באוקטובר 2013. {{cite web}}: (עזרה) "JonahHill: Just wrapped #22jumpstreet". Twitter.com. נבדק ב-6 בינואר 2014. {{cite web}}: (עזרה) Jasmin, Alicia (13 ביוני 2014). "The Insider: Tulane campus shines in "22 Jump Street"". Tulane News. Tulane University. נבדק ב-27 ביולי 2020. {{cite web}}: (עזרה) R. Taylor, Noah. "Art of the Title: 22 Jump Street". Art of the Title. נבדק ב-26 במרץ 2015. {{cite web}}: (עזרה)